नेपाल वाड–डे वरीयतामा आउने
नेपालको यसै वर्षसम्म वान–डे अन्तर्राष्ट्रिय वरीयताभित्र प्रवेश गर्ने सम्भावना बढेर गएको छ । अन्तर्राष्ट्रिय क्रिकेट परिषद्ले शुक्रबार देखि लागू हुनेगरी स्कटल्यान्ड, नेदरल्यान्ड्स, यूएई र नेपाललाई वान–डे अन्तर्राष्ट्रिय वरीयतामा समावेश गरेको छ । यद्यपि वरीयताभित्र प्रवेश पाउन कम्तीमा चार वान–डे अन्तर्राष्ट्रिय खेल खेलेको हुनुपर्छ ।
काठमाडौँ — नेपालको यसै वर्षसम्म वान–डे अन्तर्राष्ट्रिय वरीयताभित्र प्रवेश गर्ने सम्भावना बढेर गएको छ । अन्तर्राष्ट्रिय क्रिकेट परिषद्ले शुक्रबार देखि लागू हुनेगरी स्कटल्यान्ड, नेदरल्यान्ड्स, यूएई र नेपाललाई वान–डे अन्तर्राष्ट्रिय वरीयतामा समावेश गरेको छ । यद्यपि वरीयताभित्र प्रवेश पाउन कम्तीमा चार वान–डे अन्तर्राष्ट्रिय खेल खेलेको हुनुपर्छ ।नेपालसँगै स्कटल्यान्ड, यूएईले फेब्रुअरीमा जिम्बावेमा भएको विश्वकप छनोटबाट वान–डे अन्तर्राष्ट्रिय मान्यता पाएको थियो । नेदरल्यान्ड्स त्यसअघि सम्पन्न विश्व क्रिकेट लिग च्याम्पियनसिप जित्दै वान–डे अन्तर्राष्ट्रिय मान्यताप्राप्त राष्ट्र बनिसकेको थियो । स्कटल्यान्ड र यूएईसँग यसअघि पनि यो मान्यता थियो । नेपालले भने अझै वान–डे अन्तर्राष्ट्रिय खेलिसकेको छैन । वान–डे अन्तर्राष्ट्रिय वरीयतामा अहिले १३ राष्ट्र छन् । इंग्ल्यान्ड १ सय २५ अंकका साथ पहिलो र यूएई १८ अंकसाथ १३ औं स्थानमा छन् । नेपालले अगस्टमा नेदरल्यान्ड्समा गएर दुई वान–डे अन्तर्राष्ट्रिय खेल्ने तालिका छ । यद्यपि यसको आधिकारिक पुष्टि हुन बाँकी छ ।